kardosdrur/scandi-wiki huggingface dataset:
Letvægt

Letvægt er en vægtklasse, der benyttes indenfor forskellige sportsgrene med forskellige definitioner:

 Letvægt (boksning) – i boksning, hvor vægtgrænsen for klassen for professionelle er 135 engelske pund (61,235 kilogram) og for amatører 60 kg.
 Letvægtsroning – en kategori indenfor roning, hvor en robåds mandskab skal være indenfor en bestemt vægtgrænse – vægtgrænsen afhænger af kønnet.
Tripod

Tripod er et australsk satirisk band, som specialiserer sig i improvisationskomik, parodier og satire. Gruppen har, som navnet antyder, tre medlemmer: Scott "Scod" Edgar, Simon "Yon" Hall og Steven "Gatesy" Gates. Deres sange spænder over mange genrer og er primært opført akustisk.

Satire
Musikgrupper fra Australien
Ambroise Thomas

Ambroise Thomas (født 5. august 1811 i Metz, død 12. februar 1896 i Paris) var en fransk komponist.

Thomas studerede ved konservatoriet i Paris, hvor han var elev hos Friedrich Kalkbrenner, Victor Dourlen, Pierre Zimmermann og Jean-François Lesueur. I 1832 fik han kunstnerstipendiet Prix de Rome for kantaten Hermann og Ketty og opholdt sig tre år i Italien. Derefter levede han som operakomponist i Paris og var fra 1871 direktør for konservatoriet.

Foruden nitten operaer, hvoraf de mest fremgangsrige var Hamlet og Mignon (med uropførelse 17. november 1866 på Opéra-Comique i Paris), komponerede Thomas en ballet, to kantater, et requiem, kammermusikalske værker, motetter, canzoner og mandskvartetter.

Eksterne henvisninger 

 Ambroise Thomas i International Music Score Library Project. 

Romantikkens komponister
Operakomponister fra Frankrig
Franskmænd i 1800-tallet
Medlemmer af Académie des beaux-arts
Personer fra Metz
Storkors af Æreslegionen
Fordyces angiokeratomer

Fordyces angiokeratomer (også kendt som Skrotale angiokeratomer, Fordyces sygdom eller Fordyces prikker) er små, smertefri, hævede, blege eller hvide prikker eller bump med en diameter på 1-3 mm som kan fremkomme på penis' skaft eller på skamlæberne såvel som på ansigtets læbers indre overflade. De ses ofte hos mænd og kvinder i alle aldre, men forekommer dog mest hos ældre mænd. De er opkaldt efter den amerikanske dermatolog John Addison Fordyce.

Fordyces angiokeratomer er ikke kendt som værende forbundet med nogen sygdom, og bør kun behandles hvis af kosmetiske årsager. De er ikke-inficerende og en naturlig del af kroppen. Mænd konsulterer somme tider dermatologer fordi de er bange for at de kan have fået en kønssygdom (specielt kønsvorter) eller en form for kræft, selvom dette ikke er tilfældet. De kan også være bekymrede for deres penis' udseende og hvad deres seksuelle partner vil synes om det.

Fodnoter

Eksterne henvisninger 
 DermAtlas: Fordyce spots 
 Fordyce’s Condition 

Mandens kønsorganer
Hudsygdomme
Mazurka

Mazurka (egentlig dans fra Mazuren) er en polsk dans i 3/4-takt. Musikalsk kendetegn er på den ene side opdelingen af den første tælleperiode, fx i punkterede ottendedele eller ottendedelstrioler, og på den anden side betoningen som derfor ligger i den anden tælleperiode.

Den polske nationalsang er en mazurka, som Frédéric Chopin gjorde internationalt kendt ved at komponere omkring 60 af dem for klaver. Dermed indførte han dansen i den klassiske musik.

I svensk folkemusik har ottendedels-polskaen en lignende rytme som mazurkaen; de to danse har fælles oprindelse.

Mazurkaen var også kendt uden for Polen. I Rusland komponerede Tjajkovskij seks for klaver, Borodin skrev to i Petite Suite for klaver, Glinka to og Aleksandr Skrjabin  en række mazurkaer. I Frankrig skrev de impressionistiske komponister Debussy og Ravel mazurkaer: Debussy som enkeltstykker Ravel som en del af suiten La Parade, et tidligt lidet kendt værk.

Referencer

Se også 
 Gammeldans

Danse
Erhvervspartiet

Erhvervspartiet er navnet på to tidligere danske politiske partier:

 Erhvervspartiet (1918-24)
 Erhvervspartiet (1978-79)
Erhvervspartiet (1978-79)

Erhvervspartiet var et dansk politisk parti, som den udtrådte centrumdemokrat Asger Lindinger stiftede i 1978. Partiet skiftede navn til Centerpartiet, men kom ikke i Folketinget ved valget i 1979.

Tidligere politiske partier i Danmark
Etableret i 1978
Mads Kruse Andersen

Mads Christian Kruse-Andersen (født 25. marts 1978 på Lolland) er en dansk letvægtsroer. Han blev olympisk mester i roning ved de OL 2008 i Beijing. Han er bosat i Sorø. Han er uddannet linieofficer fra Hærens Officersskole. Lige pt. er han medlem i Sorø Roklub, men har tidligere været medlem i Saxkjøbing Roklub, Maribo Roklub og Bagsværd Roklub. Han var med i den danske letvægtsfirer, bedre kendt som Guldfireren. Siden OL i Beijing er han gået ind i politik. Siden sommeren 2009 folketingskandidat for Konservative opstillet i Ringsted som er en del af Sjællands Storkreds. Arbejder for at sætte fokus på vigtigheden af træning og motion som en del af uddannelsessystemet og sundhedssystemet.

Resultater:
 U18VM: 1. plads i 1996 i dobbeltfirer
 VM: 1. plads i 2003 og 2004 i letvægtstoer.
 OL: Guld i 2008 med Guldfireren

Eksterne henvisninger 
 Mads Kruse-Andersen egen hjemmeside 
 Mads Kruse Andersen på Dansk Forening for Rosports hjemmeside, roning.dk
 Profil på ol.dk 
 

Olympiske roere fra Danmark
Folketingskandidater fra Det Konservative Folkeparti
Olympiske mestre fra Danmark
Medaljevindere fra Danmark ved sommer-OL 2008
Personer fra Lolland
Waldbillig

Waldbillig (luxembourgsk: Waldbëlleg) er en kommune og et byområde i Luxembourg. Kommunen, som har et areal på 23,28 km², ligger i kantonen Echternach i distriktet Grevenmacher. I 2005 havde kommunen 1.296 indbyggere. 

Kommuner i Luxembourg
Junglinster

Junglinster (luxembourgsk: Jonglënster) er en kommune og et byområde i Luxembourg. Kommunen, som har et areal på 55,38 km², ligger i kantonen Grevenmacher i distriktet Grevenmacher. I 2005 havde kommunen 5.911 indbyggere.

Kommuner i Luxembourg
Palæobotanik

Palæobotanik er den gren af af palæontologien, der handler om indsamling og identifikation af rester af fortidens planter ( herunder fossile planter) og brugen af dem til at rekonstruere fortidens planteliv og planternes evolution.

Ordet kommer af græsk "paleon" = gammel og "botanik" = studium af planter.

Et nært beslægtet område er palynologi, der bl.a. omfatter studiet af pollen og sporer fra uddøde arter.

Palæobotanik spiller en vigtig rolle for bestemmelse af fortidens klima (palæoøkologi) og for arkæologi, fordi det kan hjælpe med at datere fund.

Klassificeringer

Psilophyta 
 Cooksonia
 Rhynia
 Psilotum

Ulvefodsplanter 
Baragwanathia (?Silur-Devon)
Protolepidodendrales (Devon-Kultiden)
Leclercqia
Lepidodendrales (Devon-Perm)
 Lepidodendron
 Lepidophloïos
 Bothrodendron
 Sigillaria
Lycopodiales (Kultiden-nutiden)
Selaginellales (Kultiden-nutiden)
Pleuromeiales (Trias-Kridttiden)
Pleuromeia
Isoetales (Kridttiden-nutiden)

Arthrophyta = Sphenophyta
 Sphénophyllales (Devon-Trias)
 Sphenophyllum
 Padderokplanter (Devon-nutiden)
 Calamites
 Annularia
 Asterophyllites
 Calamostachys

Bregner 
Cladoxylales (Devon-Kultiden)
Wattieza/Eospermatopteris
Rhacophytales (Devon)
Rhacophyton
Coenopteridales (Devon-Perm)
 Stauropteris
 Filicales (Kultiden-nutiden)
 Pecopteris
Psaronius

Progymnosperma 
 Aneurophytales (Devon)
Aneurophyton
Rellimia
Tetraxylopteris
 Archaeopteridales (Devon-Kultiden)
Archaeopteris

Spermatophyta (frøplanter) 
Pteridospermatophyta ("frøbregner")
Glossopteridales
Glossopteris

 Lonchopteris
 Neuropteris
 Paripteris...

Cykas-rækken (Kultiden-nutiden)

Tempeltræ-rækken (?Perm-nutiden)

Gnetophyta (?Kridttiden-nutiden)

Nåletræ-rækken (Kultiden-nutiden)
Cordaites
Voltziales

Dækfrøede planter

Se også :Kategori:Uddøde planter.

Botanik
Palæontologi
Rick Steiner

Robert Rechsteiner(født 9. marts 1961) bedre kendt under ringnavnet Rick Steiner, er en amerikansk wrestler, der er mest kendt for sine optrædener hos National Wrestling Alliance (1988), World Championship Wrestling (1988-1992, 1996-2001), World Wrestling Federation (1992-1994) og Total Nonstop Action Wrestling (2002-2008), både som single-wrestler og som den ene del af tagteamet Steiner Brothers med sin lillebror Scott Steiner.

Steiner Brothers vandt ni VM-titler sammen som et tagteam. Syv gange vandt brødrene WCW World Tag Team Championship i World Championship Wrestling, og to gange vandt de WWF World Tag Team Championship i World Wrestling Federation. Rick Steiner arbejdede for wrestlingorganisationen TNA indtil januar 2008 og har siden wrestlet af og til hos forskellige mindre organisationer.

Eksterne henvisninger 
 

Wrestlere fra USA
Betzdorf

Betzdorf (luxembourgsk: Betzder) er en kommune og et byområde i Luxembourg. Kommunen, som har et areal på 26,08 km², ligger i kantonen Grevenmacher i distriktet Grevenmacher. I 2005 havde kommunen 2.587 indbyggere. 

Kommuner i Luxembourg
Buffet froid

Buffet froid er en absurd sort krimikomediefilm fra 1979, der revser og udstiller det funktionalistiske samfunds fremmedgørelse ved at bryde med thriller/krimi genrens almindelige konventioner. Filmen er skrevet og instrueret af Bertrand Blier.

Filmen vandt i 1980 César for bedste manuskript.

Handling

Filmen er sat i La Défense (Paris ”nye” prestige bydel) og starter med et tilfældigt møde på en metrostation mellem Alphonse Tram (Gérard Depardieu) og en tilfældig mand (Michel Serrault) der ender op død, med Alphonse's springkniv i maven uden at Alphonse kan forklare hvorledes dette gik til. Da Alphonse ved hjemkomsten til sin lejlighed forsøger, at rapportere dette til sin overbo, en kriminalkommisær (Bernard Blier, instruktøren Bertrand Bliers fader), afviser denne at lytte til Alphonses historie med en bemærkning om, at han ikke er på arbejde. 

Senere samme aften bliver Alphonses kone myrdet af en massemorder (Jean Carmet), der grædende tilstår. Men hverken Alphonse eller kriminalkommissæren, der endnu engang er blevet forstyrret i sin aftensmad, finder dette videre chokerende. Sammen drager dette umage og fremmedgjordte trekløver ud på et absurd eventyr i det moderne Paris nat. Filmen enden der hvor en lykkelig slutning kan skimtes, hvor Alphonse næsten er blevet menneskelig igen, men inden da bliver Alphonse selv offer, ikke for fremmedgørelsen, men for den ekstreme menneskelighed (hævnen personificeret ved Carole Bouquet). Hvilket understreges af scenen der er sat midt på en flod med Alphonse prisgivet naturens og drifternes vilde kræfter.

Eksterne henvisninger 
 

Franske film fra 1979
Kriminalfilm fra Frankrig
Komediefilm fra Frankrig
Fransksprogede film
Biwer

Biwer er en kommune og et byområde i Luxembourg. Kommunen, som har et areal på 23,08 km², ligger i kantonen Grevenmacher i distriktet Grevenmacher. I 2005 havde kommunen 1.618 indbyggere.

Eksterne henvisninger 

Kommuner i Luxembourg
Dennis Rodman

Dennis Rodman (født 13. maj 1961) er en tidligere amerikansk basketballspiller, der spillede i National Basketball Association (NBA) for Detroit Pistons, San Antonio Spurs, Chicago Bulls, Los Angeles Lakers og Dallas Mavericks. Rodman er også kendt under øgenavnene Dennis the Menace, The Worm og The Real Hod Rod. Han vandt fem NBA-mesterskaber (1989, 1990, 1996, 1997 og 1998). De første to mesterskaber blev vundet med Detroit Pistons, hvor Rodman var en del af de såkaldte Bad Boys sammen med bl.a. Isiah Thomas og John Salley. Senere skiftede Rodman til Chicago Bulls hvor han sammen med bl.a. sine gamle ærkerivaler fra Pistons-tiden Michael Jordan og Scottie Pippen vandt 3 mesterskaber i træk herunder den legendariske 1995-96 sæson hvor Bulls vandt 72 kampe hvilket var rekord dengang i NBA.  

I 2011 blev Rodman optaget i Naismith Memorial Basketball Hall of Fame.

Udover basketball har Rodman af og til arbejdet som wrestler i wrestlingorganisationen World Championship Wrestling. Han blev medlem af gruppen nWo i 1997 og wrestlede i en tagteam-kamp sammen med Hollywood Hogan ved WCW's Bash at the Beach i 1997. I 2008 vandt han den amerikanske reality-tv-serie Hulk Hogan's Celebrity Championship Wrestling, hvor en række kendte tv-personligheder skulle lære at wrestle. 

Dennis Rodman har gentagne gange besøgt Kim Jong-un i Nord Korea, og kalder Kim Jong-un sin ven for altid.

I forbindelse med Kim Jong-uns fødselsdag i januar 2014, udtalte Rodman sig om sin landsmand Kenneth Bae, der i 2013 blev idømt 15 års fængsel i en arbejdslejr i Nordkorea, i forbindelse med hvilken han tilkendegav forståelse for det Baes straf. Senere beklagede han sine udtalelser med begrundelsen om, at han havde været beruset og stresset.

Henvisninger

Eksterne henvisninger 

 
 
 

Basketballspillere fra USA
Medlemmer af Naismith Memorial Basketball Hall of Fame
Wrestlere fra USA
Modtagere af Golden Raspberry Awards
Ron Asheton

Ronald Frank Asheton, kaldet Ron Asheton (17. juli 1948 – 6. januar 2009), var en amerikansk guitarist, der især er kendt for sit samarbejde med Iggy Pop i The Stooges, som de grundlagde i 1967 sammen med Rons bror Scott Asheton samt vennen Dave Alexander.

Ron Asheton medvirkede på de første tre album, som The Stooges udgav i perioden 1969-1973, men blev herefter erstattet af James Williamson. Han havde ud over at spille med på pladerne også skrevet flere af numrene sammen med Iggy Pop. Efter perioden med The Stooges spillede Asheton i en række andre sammenhænge, men da The Stooges i begyndelsen af 2000'erne blev gendannet, var Ron Asheton tilbage som guitarist.

I en afstemning i Rolling Stone i 2003 blev Ron Asheton valgt som nummer 29 blandt verdens bedste guitarister.

Noter 

Guitarister fra USA
Imotski

Imotski er en by i det sydlige Kroatien, med et indbyggertal (pr. 2001) på ca. 10.000. Byen ligger i området Dalmatien, på grænsen til nabolandet Bosnien-Herzegovina.

Byer i Kroatien
Morten Olsen (flertydig)

Morten Olsen har flere betydninger:

 Morten Olsen (født 1949) – dansk fodboldspiller og -træner
 Morten Olsen (komponist) (født 1961) – dansk komponist
 Morten Olsen (håndboldspiller) (født 1984) – dansk håndboldspiller
Kutjevo

Kutjevo er en by i det østlige Kroatien, med et indbyggertal (pr. 2001) på ca. 7.500. Byen ligger i området Slavonien.

Byer i Kroatien
Reputation management

Reputation management (ofte også kaldet online reputation management) handler om at beskytte eller forbedre sit omdømme og ry på Internettet.

Reputation management er en disciplin, der blandt andet praktiseres af reklamebureauer for at skaffe deres kunder en bedre og mere positiv omtale. Fokus er som regel på placeringer i Google på søgninger på virksomheders eller enkeltpersoners navne.

En af de væsentligste metoder er derfor at benytte sig af søgemaskineoptimering, til at promovere hjemmesider med positive omtale, der derved får bedre placeringer på vigtige søgeudtryk på Google. 

En del af dette arbejde kan være at oprette hjemmesider eller blogs med positiv omtale af virksomhederne eller de de personer det omhandler. Stein Bagger og IT Factory har blandt andet gjort brug af metoden. 

Wikipedia bliver også brugt af virksomheder til at skabe sig omtale,. Dette forsøger Wikipedia dog at undgå ved ikke at acceptere at man skriver om sig selv. De pågældende artikler fjernes derfor. 

Med de muligheder internettet i dag giver os, har det aldrig været nemmere at finde information om privatpersoner om virksomheder. Det kan derfor være farligt, at have dårlig omtale liggende, hvorfor mange store virksomheder vælger at beskytte deres omdømme via online reputation management, som de enten betaler et bureau for at udføre eller selv udfører.
Flere cases viser hvilke konsekvenser negativ omtale kan medføre. Her er Vordingborg Køkken en velkendt case om, hvordan det kan gå, hvis man ikke beskytter sit firmanavn på nettet.

Reference 

Reklame
Krapina

Krapina er en by i det nordlige Kroatien, med et indbyggertal (pr. 2001) på ca. 4.600. Byen ligger tæt ved grænsen til nabolandet Slovenien.

Byer i Kroatien
Marinbiologi

Marinbiologi er den videnskabelige forskning af liv (organismer) i havet eller andre marine eller brakvandsområder. Marinbiologi adskiller sig fra marinøkologi, idet marinøkologi fokuserer på, hvordan organismer interagerer med hinanden og omgivelserne – og biologi er forskning i organismer selv. 

Marint liv er en stor resurse af mad, medicin og råmaterialer og er rekreation og turisme over hele verden. Fundamentalt hjælper det marine liv med at bestemme vores planets natur. Marine organismer bidrager betydeligt til iltkredsløbet og er involveret i reguleringen af jordens klima. 
Kystlinjer er delvis formet og beskyttet af marint liv – og nogle marine organismer hjælper endda med at danne nyt land.

Marinbiologi dækker bredt, fra det mikroskopiske og det meste zooplankton og phytoplankton til de store cetacea (hvaler), som kan blive op til 30 meter lange.

Habitater undersøgt af marinbiologi omfatter alt fra lave vandoverflader, hvor organismer og abiotiske emner kan blive fanget i overfladespænding mellem havet og atmosfæren, til dybderne af oceangravene, nogle er 10.000 meter eller mere under havoverfladen. Marinbiologi studerer habitater som koralrev, kelpskove, tidevandssøer, mudder-, sand- og klippehavbunde – og det åbne ocean zone, hvor faste objekter er sjældne og vandoverfladen er den eneste synlige afgrænsning.

Underfelter 

Det marine økosystem er stort, og derfor er der mange underfelter af marinbiologi. Det fleste udforsker specifikke dyregrupper som phykologi, Hvirvelløst dyrezoologi og ichthyologi.

Andre underfelter udforsker de fysiske effekter af vedvarende nedsænkning i saltvand og verdenshavet generelt, tilpasning til et saltholdigt miljø og effekterne ved ændring af  marint liv. Et underfelt af marinbiologi udforsker sammenhængen mellem havene og havliv - og global opvarmning og miljøemner som carbondioxid-koncentrationændring.

Relaterede felter 
Marinbiologi er en gren af oceanografi og er tæt forbundet til biologi. Marinbiologi omfatter mange ideer fra økologi. Fiskerividenskab og marinkonservation kan opfattes som delvise sideskud af marinbiologi (såvel som miljøstudier).

Kilder/referencer 

Biologi
Morten Olsen (komponist)

Morten Olsen (født 1961) er en dansk musiker og komponist.

Han begyndte sin musikalske karriere indenfor elektronisk jazz-fusion i 1980’erne, men forbindes i dag genremæssigt særligt med moderne kunstmusik (nutidig klassisk musik).

Morten Olsen er uddannet kontrabassist på Det Kgl. Danske Musikkonservatorium. Han fuldendte sin diplomeksamen i 1992 og har sidenhen komponeret både instrumentale solostykker, orkesterværker og kormusik.

I 1990 var Morten Olsen med til at stifte Athelas Sinfonietta Copenhagen, der er et af Danmarks ledende ensembler. Han har to gange været tilknyttet Esbjerg Ensemblet som huskomponist (2004-05 og 2007-08) hvilket har resulteret i fire værker. I de seneste år har han desuden samarbejdet med forskellige succesrige, internationale ensembler, som for eksempel de franske TM+ og Ensemble Alternance.

Morten Olsen er inspireret af den klassiske tradition, men hans kompositioner er præget af et eksperimenterende og uforudsigeligt tonesprog. Musikken spænder vidt – fra dramatiske, ekspressive stemninger til stilhed, dyrkelse af stilstand og åbenhed.

Eksterne kilder/henvisninger 
Morten Olsens profil og værkliste hos Edition S

Lyt til Morten Olsens musik på Facebook

Komponister fra Danmark
Klassiske komponister fra det 20. århundrede
Klassiske komponister fra det 21. århundrede
Travnik

Travnik er en by i det centrale Bosnien-Hercegovina, med et indbyggertal (pr. 2007) på ca. 55.000. Byen ligger i kantonen Centralbosnien.

Byer i Bosnien-Hercegovina
Høvdingebold

Høvdingebold er en leg og holdsport, der primært kendes fra de lavere klassetrin i folkeskolen. Reglerne for høvdingebold har mange variationer, men fælles for dem alle er, at der er to hold, hvor spillerne skal undgå af blive ramt af bolde kastet af modstanderne.

Reglerne er enkle, og alle kan spille mod alle uanset køn og alder fordi der er forskellige roller på holdet, og ingen kan undværes.

I den kendte udgave fra TV er man delt op i to hold – hvert hold har en høvding, hvis opgave er at stå bag modstanderne. Hvis alle spillerne på ens hold er "døde", er det høvdingens sidste opgave at skulle ud i marken og fungere som en almindelig kriger. Det hold, som først får dræbt alle på modsatte hold, vinder runden. En overset regel er at man ikke må have den samme høvding 2 gange i træk. Hvis man gør det er der en således omkamp hvor holdet der ikke snød starter med bolden.

Regler 
 Banen skal være ca. på størrelse med en basketballbane, men kan være mindre, hvis antallet af deltagere er begrænset. Hjørnerne og midterlinjen afmærkes.
 De to hold placerer sig på hver sin banehalvdel, og en spiller fra hvert hold stiller sig bagved modstanderholdets baglinje. Disse to spillere er "høvdinge".
 Det er høvdingenes opgave at ramme det andet holds spillere med bolden. Når en spiller er blevet ramt, skal denne spiller stille sig ned bagved baglinjen hos sit eget holds høvding og hjælpe denne høvding med at ramme spillere på banen.
 Man er kun ramt, hvis man rammes direkte af bolden fra høvdingen. Hvis den rammer gulvet eller væggen først, eller har ramt en anden spiller, er man således ikke ramt.
 Griber man en angribende bold, dør angriberen. Gribes en angribende bold af høvdingen, er en af holdes spillere levende.
 Rammes man i hovedet, dør angriberen selv.

Høvdingens eget hold hjælper med at få fat i bolden og kaster den tilbage til høvdingen.
Ingen af spillerne må naturligvis krydse midterlinjen. Gør man det alligevel, skal bolden overdrages til det andet hold.
Spillet er slut, når et hold ikke har flere spillere på banen. Man kan også spille efter tid, således at det hold der har flest spillere på banen, når tiden er gået, har vundet.

2009 og 2010 er høvdingebold blevet til et underholdningsprogram på DR1.
2010 har DR samarbejdet med Dansk Skoleidræt og Nordea-fonden om at arrangere en høvdingeboldturnering for 4. og 5.-klasserne i landets skoler og i den forbindelse er der blevet lavet et undervisningsmateriale, som kan bruges til at tale med børnene om klassens sammenhold.

Se også 
 Høvdingebold 2009

Eksterne henvisninger 
 sjovide.dk
 www.skolehøvdingebold.dk 
 Høvdingebold

Boldspil